Document ID: 31997D0177

Odločba Komisije
z dne 17. februarja 1997
o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s kovinskimi injiciranimi sidri za uporabo v zidarstvu
(Besedilo velja za EGP)
(97/177/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta št. 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo Sveta št. 93/68/EGS [2], in zlasti člena 13(4) Direktive,
ker mora Komisija skladno s členom 13(3) Direktive Sveta št. 89/106/EGS med dvema postopkoma za potrjevanje skladnosti proizvoda izbrati "najmanj zahtevni postopek, ki izpolnjuje zahteve po varnosti"; ker to pomeni, da je nujno odločiti, ali je za dani proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je iz razlogov, navedenih v členu 13(4), treba vključiti certifikacijski organ;
ker člen 13(4) zahteva, da je tako opredeljeni postopek naveden v mandatih in v tehničnih specifikacijah; ker je torej zaželeno, da se opredeli pojem proizvodov ali družine proizvodov, kakor se uporabljajo v mandatih in tehničnih specifikacijah;
ker sta postopka, ki sta predvidena s členom 13(3), podrobno opisana v Prilogi III k Direktivi št. 89/106/EGS; ker je torej nujno jasno opredeliti metode za izvajanje teh dveh postopkov za vsak proizvod ali družino proizvodov skladno s Prilogo III, saj daje prednost nekaterim sistemom;
ker postopek iz točke (a) člena 13(3) ustreza sistemom brez stalnega nadzora, ki so predloženi v prvi možnosti ter v drugi in tretji možnosti točke (ii) oddelka 2 Priloge III, in ker postopek iz točke (b) člena 13(3) ustreza sistemom s stalnim nadzorom, ki so predloženi v točki (i) oddelka 2 Priloge III in v prvi možnosti točke (ii) oddelka 2 Priloge III;
ker so ukrepi, predvideni s to odločbo, v skladu z mnenjem Stalnega odbora za gradbeništvo,
SPREJELA NASLEDNJO ODLOČBO:
Člen 1
Skladnost proizvodov, navedenih v Prilogi I, se potrjuje po postopku, po katerem je poleg sistema kontrole tovarniške proizvodnje, ki ga izvaja proizvajalec, v oceno in nadzor kontrole proizvodnje ali samega proizvoda vključen tudi certifikacijski organ.
Člen 2
Postopek za potrjevanje skladnosti, predpisan v Prilogi II, bo naveden v mandatu za smernice za evropska tehnična soglasja.
Člen 3
Ta odločba je naslovljena na države članice.
V Bruslju, 17. februarja 1997

Labels: 7
3
1